錢雲會案（中國大陸官方叫樂清蒲岐"12·25"交通肇事案）係中國一單車死人案，2010年12月25號上晝九點幾，浙江省溫州市嘅樂清市蒲岐鎮寨橋村村民錢雲會，響虹南公路寨橋村路段，畀架車牌「皖K5B323」嘅解放牌重型自卸貨車碌死，司機係啱啱出獄幾日嘅費良玉. 之後幾日有暴動，亦有網上同各國媒體報道，同埋一連串調查。